शुरुआत में आम आदमी पार्टी ने सभी १८२ सीटों पर चुनाव लड़ने का फैसला किया। फिर उन्हें ये जल्द ही स्पष्ट हो गया कि गुजरात में चुनाव लड़ना काफी मुश्किल है। लेकिन आम आदमी पार्टी बदलती जमीनी वास्तविकताओं पर तत्परता से प्रतिक्रिया देती है। अतः ये निर्णय लिया गया कि पार्टी सिर्फ चुनिन्दा सीटों पर ही चुनाव लड़ेगी। २९ निर्वाचन क्षेत्रों, जहाँ पार्टी को लगा कि भाजपा की लोकप्रियता कम हुई है, को आम आदमी पार्टी के भव्य गुजरात पदार्पण के लिए अंतिम रूप दे दिया गया। लेकिन जमीनी रिपोर्ट्स लगातार जटिल होती जा रही थीं। जल्द ही ये स्पष्ट हो गया कि वो २९ निर्वाचन क्षेत्र भी भारत के अब तक के सबसे सफल राजनीतिक स्टार्टअप के लिए बहुत ज्यादा होंगे। पंजाब, गोवा और एमसीडी चुनावों में मिली बुरी हार ने केजरीवाल की छवि को गंभीर रूप से छतिग्रस्त कर दिया था और ये महान आदमी और बेइज्जती करवाने की स्थिति में नहीं था। इसलिए ये निर्णय लिया गया कि वरिष्ठ पार्टी नेता संजय सिंह, आशुतोष और कुमार विश्वास गुजरात में प्रचार नहीं करेंगे। गुजरात पहला राज्य बना, जहाँ दिल्ली के मुख्यमंत्री विधानसभा चुनावों में अपनी पार्टी के उम्मीदवार के लिए प्रचार नहीं कर रहे थे। ये हर किसी स्वीकार करना चाहिए कि यह एक बुद्धिमत्ता पूर्ण निर्णय था।